**Informácie pre záujemcov o predaj na Jurajskom jarmoku**

Prihlášky na jarmok sú dostupné v priložených súboroch a predajcovia sú povinní ich v zmysle § 13 ods. 6 zákona č. 563/2009 Z. z. Zákon o správe daní (daňový poriadok) a o zmene a doplnení niektorých zákonov zaslať podpísané v listinnej podobe (t. j. poslať poštou), inak sa považujú za **nedoručené**!

V prípade, že predajca má záujem zúčastniť sa uvedeného jarmoku, je povinný prihlášku včas a správne vyplnenú poslať spolu so všetkými prílohami v zmysle príslušného zákona, a to na najneskôr do **10. apríla príslušného roku**.

Adresa na zasielanie prihlášok: Obec Hontianske Nemce, 962 65

Hontianske Nemce 500

Predávajúci je povinný mať doklad oprávňujúci k podnikaniu, preukaz totožnosti a ak to vyžaduje charakter predávaného sortimentu (potravinársky sortiment), predávajúci musí mať posudok príslušného orgánu na ochranu zdravia z miesta bydliska, zdravotný preukaz a doklad o odbornej spôsobilosti pracovníkov.

**U P O Z O R N E N I E**

Od 1.1.2014 nadobudla účinnosť novela zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, podľa ktorej je predávajúci povinný k žiadosti doložiť nasledovné doklady:

1. Živnostenský list alebo výpis z obchodného registra alebo Osvedčenie o zápise do evidencie SHR podľa formy podnikania,
2. Čestné vyhlásenie, že všetky predávané výrobky pochádzajú z vlastnej pestovateľskej alebo chovateľskej činnosti alebo ide o lesné plodiny - pri predaji poľnohospodárskych prebytkov,
3. Fotokópiu strany ZÁZNAMY DAŇOVÉHO ÚRADU z knihy elektronickej registračnej pokladnice o pridelení jej daňového kódu, alebo Čestné vyhlásenie, že predajca nie je povinný používať ERP/zákon č.289/2008Z.z.o používaní ERP/,
4. Rozhodnutie RÚVZ pri predaji potravinárskych výrobkov,
5. Osvedčenie o odbornej spôsobilosti pri predaji húb.

Ak predávajúci požadované dokumenty nepredloží, obec povolenie na predaj nevydá! V prípade, že predávajúci bude počas predaja používať viac elektronických pokladníc, je potrebné doložiť fotokópiu z každej knihy elektronickej registračnej pokladnice.

Čestné vyhlásenia a prihláška sú dostupné v priložených súboroch.

Kontakt: 045/5591 610, 0911 942 149 - mail: pokladna@hontianskenemce.sk